Държавен вестник, бр. 64, 2021 г., стр. 63

БРОЙ  64	
Д Ъ Р Ж А В Е Н  В Е С Т Н И К 	
СТР.  63  
възможното им въздействие и преценява дали 
и как може да се подобри тяхното качество.
(5) За да гарантира надеждността на вхо­
дящата информация, включително данни, 
параметри и допускания, застрахователят, 
съответно презастрахователят, трябва да 
предвиди комбинация от вътрешни контроли 
и процедури, които да гарантират, че:
1. въвеждането се извършва само от ото­
ризирани потребители;
2. входящата информация не е компроме­
тирана от последващи промени;
3. всякакви промени във входящата ин­
формация и данни подлежат на наблюдение. 
Документиране на използваните алтернатив­
ни методи за оценка
Чл. 66. (1) При използване на алтернативни 
методи за оценка застрахователят, съответно 
презастрахователят, документира:
1. описание на метода, целта, ключовите 
допускания, ограничения и резултат;
2. обстоятелствата, при които методът не 
би работил ефективно; 
3. описание и анализ на процеса на оценка 
и контролите, свързани с този метод;
4. анализ на несигурността на оценката, 
свързана с метода;
5. описание на процедури за обратно 
тестване (back-testing), приложени спрямо 
резултатите на метода, и когато е възможно, 
сравнение със сравними модели или други 
показатели, което трябва да се извършва при 
първото прилагане на метода за оценка и 
най-малко веднъж годишно след това;
6. описание на използваните инструменти 
или програми.
(2) Документацията за всеки алтернативен 
метод за оценка трябва да включва ръководство 
за експлоатация или подобен документ, който 
описва процедурите, използвани за експлоата­
ция, поддържане и актуализиране на метода 
за оценка. Това ръководство трябва да бъде 
достатъчно подробно, за да даде възможност 
на квалифицирано трето лице да работи и 
самостоятелно да поддържа метода за оценка.
Независим преглед и проверка на методите за 
оценка
Чл. 67. (1) Застрахователят, съответно пре­
застрахователят, гарантира, че независимият 
преглед на методите за оценка в съответствие 
с чл. 267, параграф 4, буква „б“ на Делегиран 
регламент (ЕС) 2015/35 се извършва преди 
прилагането на нов метод или голяма про­
мяна на метод, който вече се прилага, а след 
това – редовно.
(2) Застрахователят, съответно презастра­
хователят, определя честотата на прегледа 
в съответствие със значението на метода за 
процесите по вземане на решение и по упра­
вление на риска, като прегледът по ал. 1 се 
извършва най-малко веднъж годишно.
(3) Застрахователят, съответно презастрахо­
вателят, прилага същите принципи за незави­
симия преглед и проверка както по отношение 
на вътрешно създадени методи за оценка или 
модели, така и по отношение на методи за 
оценка или модели, доставени от трети лица.
(4) Застрахователят, съответно презастра­
хователят, въвежда процеси за отчитане на 
резултатите от независимия преглед и про­
верка, както и на препоръките за коригира­
щи действия, на подходящото управленско 
равнище на застрахователя, съответно на 
презастрахователя, като, когато не е предви­
дено друго, функцията по управление на риска 
ръководи процеса и отчита неговите резултати 
пред компетентния орган на застрахователя, 
съответно на презастрахователя.
(5) Застрахователят, съответно презастра­
хователят, може да предвиди процесът на 
независим преглед и проверка да се извършва 
вътрешно или от външни експерти.
(6) Застрахователят, съответно презастра­
хователят, взема мерки за разграничаване на 
отговорността за проектиране и прилагане 
на подходите за оценка от отговорностите за 
извършване на независим преглед и проверка.
(7) Когато използва методи или модели 
за оценка, предоставени от трети лица, за­
страхователят, съответно презастрахователят, 
трябва да разбира използваните методологии, 
допусканията, залегнали в основата на модела, 
генерираните резултати и чувствителността, 
присъща на модела.
(8) Независимият преглед и проверка на мо­
делите, предоставени от трети лица, включва 
преглед на всяка информация от доставчика 
на услуги, описваща модела, както и оценка 
дали теоретичната база и логиката му са 
общоприети и аргументирани. 
(9) Застрахователят, съответно презастра­
хователят, трябва да осигури за всеки незави­
сим преглед и проверка да се изготвя доклад, 
който предоставя информация за:
1. качеството на методите за оценка;
2. всички известни конструктивни слабости 
в използваните методи за оценка;
3. всякакви опасения, свързани с точността 
и целесъобразността на входящата инфор­
мация, като използвани данни, параметри и 
допускания;
4. сравнения с предишни доклади. 
(10) Застрахователят без право на достъп 
до единния пазар на Европейския съюз е длъ­
жен да познава методите за оценка на активи 
и пасиви, различни от технически резерви, 
които прилага. 
Надзор от компетентния орган и изпълни­
телното ръководство 
Чл. 68. (1) Компетентният орган и изпъл­
нителното ръководство на застрахователя, 
съответно на презастрахователя, трябва да